**Apusul răstignit**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am povestit în versuri câteodată

de țara cu povești nemuritoare

unde dispar copacii dintr-odată

sub cerul care plânge în izvoare.

Mor crengile căzute la pământ,

rămâne un deșert de disperare,

copaci răzleți, cu crengile în vânt,

se zbat lângă pădurea care moare.

Zburând departe, frunzele căzute,

rămase-n urmă după defrișare,

ajung deasupra sfintelor redute

încă mai stând de veghe la hotare.

Prin zidurile lor se-aud suspine

purtând în ele marea provocare

a gloriei străbune din destine

ce nu-și găsesc odihna trecătoare.

Ieșite-acum din mitice morminte,

rămase peste timp în neuitare,

ascultă plânsul doinei în cuvinte

rostite de pădurea care moare.

Biet trecător, cu sufletu-mpietrit

și lacrima rămasă între pleoape,

privesc apusul zilei răstignit

unde dispar copacii dintre ape.